มาสด้า บีที-50

มาสด้า บีที-50  เป็นรถกระบะขนาดเล็ก/กลางที่ผลิตโดยมาสด้า ผู้ผลิตยานยนต์สัญชาติญี่ปุ่น ตั้งแต่ ค.ศ. 2006 เป็นรถกระบะรุ่นใหญ่กว่ารุ่นก่อนหน้าคือบี-ซีรีส์และไม่ได้จำหน่ายในตลาดญี่ปุ่นและอเมริกาเหนือ เรนเจอร์รุ่นที่สองได้รับการออกแบบโดยฟอร์ดออสเตรเลีย โดยมีรุ่นที่มาสด้าผลิตภายใต้ชื่อบีที-50 บีที-50 รุ่นที่ 3 เปิดตัวเมื่อ ค.ศ. 2020 ปัจจุบันใช้พื้นฐานเดียวกับอีซูซุ ดีแมคซ์
รุ่นที่ 1 (UN; ค.ศ. 2006).
บีที-50 เปิดตัวในงานบางกอก อินเตอร์เนชันแนล มอเตอร์โชว์เมื่อ 22 มีนาคม ค.ศ. 2006 โดยใช้เครื่องยนต์ดีเซลดูราทอร์ก/MZR-CD ขนาด 2.5 และ 3.0 ลิตร สี่สูบเรียงร่วมกับฟอร์ด เรนเจอร์ ในช่วงปลายเดือนพฤศจิกายน ค.ศ. 2006 มีการเพิ่มเกียร์อัตโนมัติ 5 สปีดรุ่นใหม่พร้อมกับชุดเกียร์ทรานสเฟอร์ของ Borg Warner รวมถึงถุงลมนิรภัยด้านข้าง
บีที-50 ได้รับการปรับโฉมเล็กน้อยในช่วงไตรมาสแรกของ ค.ศ. 2008 โดยมีการปรับปรุงภายในและเพิ่มอุปกรณ์เสริมหลายรายการให้เป็นอุปกรณ์มาตรฐาน
รุ่นจำหน่ายในเม็กซิโก อเมริกากลางและใต้มีตัวเลือกดังนี้:
การผลิต.
ฟอร์ด เรนเจอร์และมาสด้า บีที-50 รุ่นจำหน่ายในยุโรปและประเทศไทยนั้นผลิตในประเทศไทย ส่วนฟอร์ด เรนเจอร์และมาสด้า บีที-50 รุ่นจำหน่ายในแอฟริกาใต้ผลิตในพริทอเรีย ประเทศแอฟริกาใต้ สำหรับมาสด้า บีที-50 ที่จำหน่ายในลาตินอเมริกานั้นผลิตในประเทศโคลอมเบีย และต่อมาถูกแทนที่ด้วยฟอร์ด เรนเจอร์ T6 ที่ผลิตในประเทศอาร์เจนตินาตั้งแต่ ค.ศ. 2012 นอกจากนี้ มาสด้า บีที-50 ยังเคยถูกประกอบโดย Willowvale Mazda Motor Industries ในประเทศซิมบับเว ตั้งแต่ ค.ศ. 2007 ถึง 2010 โดยมาสด้า บีที-50 ที่สำคัญที่สุดที่ประกอบในซิมบับเวคือรุ่นใช้เครื่องยนต์เบนซิน F2 ขนาด 2.2 ลิตร
มาสด้า บีที-50 ไม่ได้จำหน่ายหรือผลิตในประเทศญี่ปุ่น
รุ่นที่ 2 (UP, UR; ค.ศ. 2011).
มาสด้า บีที-50 รุ่นเปลี่ยนโฉมถูกเปิดตัวในเดือนตุลาคม ค.ศ. 2010 ที่งานออสเตรเลีย อินเตอร์เนชันแนล มอเตอร์โชว์ โดยมีพื้นฐานจากฟอร์ด เรนเจอร์ (T6)
ขณะที่บีที-50 ได้รับการออกแบบโดยทีมงานของมาสด้าซึ่งประจำอยู่ที่ศูนย์ออกแบบของฟอร์ดออสเตรเลียในเมลเบิร์น ทั้งฟอร์ดและมาสด้าต่างทำงานกันอย่างอิสระ สำหรับแผงภายนอก มีเพียงกระจกบังลมหน้า หลังคา และกระจกบังลมหลังเท่านั้นที่ใช้ร่วมกันระหว่างเรนเจอร์และบีที-50 แม้โครงสร้างพื้นฐานส่วนใหญ่จะเหมือนกันก็ตาม
การปรับโฉม.
บีที-50 รุ่นปรับโฉมสำหรับรุ่นปี 2016 เปิดตัวในเดือนกรกฎาคม ค.ศ. 2015 และเริ่มจำหน่ายในตลาดออสเตรเลียในเดือนกันยายน ค.ศ. 2015 รุ่นปรับโฉม UR ส่วนใหญ่เป็นการเปลี่ยนแปลงด้านรูปลักษณ์ภายนอกโดยไม่มีการเปลี่ยนแปลงในส่วนของสเปกเครื่องยนต์ อย่างไรก็ตาม มีการเปลี่ยนแปลงอุปกรณ์บางอย่างและความแตกต่างของราคาเล็กน้อยเมื่อเทียบกับรุ่นก่อนปรับโฉม บีที-50 รุ่นที่สองได้รับการปรับโฉมอีกครั้งสำหรับตลาดออสเตรเลียใน ค.ศ. 2018 การเปลี่ยนแปลงรวมถึงรูปลักษณ์ที่ปรับปรุงใหม่ และรองรับแอปเปิลคาร์เพลย์และแอนดรอยด์ออโตผ่านชุดเครื่องเสียง Alpine
แพนโกลิน อิดิชั่น.
ในเดือนพฤศจิกายน ค.ศ. 2020 มาสด้าฟิลิปปินส์เปิดตัวบีที-50 4x4 แพโกลิน อิดิชั่น เพื่อสร้างความตระหนักถึงตัวลิ่นซึ่งเป็นสัตว์ที่ใกล้สูญพันธุ์ รุ่นพิเศษนี้มาพร้อมกับกระจังหน้าสีดำด้าน แร็กหลังคาอะลูมิเนียม โรลบาร์ โป่งล้อแบบมีหมุดล้อมรอบ ล้ออัลลอย Rota ขนาด 17 นิ้ว และสติกเกอร์รูปตัวลิ่นสีขาวที่ด้านข้างแต่ละด้าน
รุ่นที่ 3 (TF; ค.ศ. 2020).
บีที-50 รุ่นที่สามเปิดตัวในออสเตรเลียเมื่อ 17 มิถุนายน ค.ศ. 2020 ซึ่งแตกต่างจากรุ่นก่อนหน้า บีที-50 รุ่นนี้ได้รับการพัฒนามาจากอีซูซุ ดีแมคซ์รุ่นที่สาม รถกระบะรุ่นนี้เป็นผลมาจากการร่วมมือกันระหว่างมาสด้ากับอีซูซุซึ่งได้รับการประกาศในวันที่ 11 กรกฎาคม ค.ศ. 2016 โดยอีซูซุตกลงจัดหารถกระบะให้กับมาสด้า ผู้บริหารของอีซูซุบอกกับสื่อออสเตรเลีย "CarsGuide" ว่ามาสด้าไม่ได้มีส่วนเกี่ยวข้องในการพัฒนาดีแมคซ์ และมาสด้าจะได้รับรถกระบะที่ผลิตเสร็จแล้วแทน ผลลัพธ์คือ TF บีที-50 ถูกผลิตที่โรงงานอีซูซุมอเตอร์ในสำโรง จังหวัดสมุทรปราการ
รุ่นนี้โดดเด่นด้วยการออกแบบโคโดะ ("Kodo") อันเป็นเอกลักษณ์ของมาสด้าซึ่งคล้ายคลึงกับรถครอสโอเวอร์รุ่นอื่น ๆ ของค่าย แม้จะยังคงใช้โครงสร้างพื้นฐาน ตัวถัง และกระจกมองข้างร่วมกับอีซูซุ ดีแมคซ์ แต่มาสด้าก็ได้ออกแบบแผงตัวถังส่วนใหญ่ให้มีความเป็นเอกลักษณ์เฉพาะตัว ขับเคลื่อนด้วยเครื่องยนต์ดีเซลเทอร์โบ 4 สูบเรียง รหัส "4JJ3-TCX" ขนาด 3.0 ลิตรจากอีซูซุ ซึ่งเข้ามาแทนที่เครื่องยนต์ดีเซลเทอร์โบ 5 สูบเรียงฟอร์ด ดูราทอร์ก รหัส "MZ-CD" ขนาด 3.2 ลิตร
เป็นครั้งแรกที่บีที-50 รุ่นที่สามมาพร้อมกับระบบควบคุมความเร็วแบบรักษาระยะห่างอัตโนมัติ (adaptive cruise control) ซึ่งทำงานโดยอาศัยกล้องคู่ที่กระจกบังลมหน้าแทนที่จะเป็นเซ็นเซอร์เรดาร์ที่กระจังหน้า เพื่อให้สามารถติดตั้งอุปกรณ์เสริมสำหรับออฟโรดที่ด้านหน้ารถได้ นอกจากนี้ยังมีระบบเบรกฉุกเฉินอัตโนมัติ ระบบเตือนจุดอับสายตา ระบบเตือนเมื่อมีรถวิ่งตัดขวางขณะถอยหลัง ระบบช่วยประคองรถให้อยู่ในเลนและถุงลมนิรภัยตรงกลางให้เลือกในบางรุ่นย่อย (trim levels)
การตลาด.
ออสเตรเลีย.
บีที-50 รุ่นที่สามเปิดตัวในประเทศออสเตรเลียในเดือนตุลาคม ค.ศ. 2020 โดยมีให้เลือกทั้งหมด 3 รุ่นย่อย ได้แก่ XT, XTR และ GT ในออสเตรเลีย รุ่นนี้มีตัวถังให้เลือก 3 แบบ คือ ตอนเดียว (single cab) ตอนครึ่ง (extended cab) และสองตอน (double cab) ในช่วงแรกที่เปิดตัว มีเครื่องยนต์ดีเซลเทอร์โบขนาด 3.0 ลิตรเพียงอย่างเดียว ต่อมาในเดือนพฤศจิกายน ค.ศ. 2021 มีการเพิ่มตัวเลือกเครื่องยนต์ดีเซลเทอร์โบขนาด 1.9 ลิตรและรุ่นเริ่มต้น XS
มาเลเซีย.
บีที-50 รุ่นที่สามเปิดตัวในวันที่ 30 พฤศจิกายน ค.ศ. 2021 โดยมีทั้งหมดสี่รุ่นย่อย ได้แก่ 1.9 Single Cab 4x4 (เฉพาะเกียร์ธรรมดา), 1.9 Mid 4x4 (มีทั้งเกียร์ธรรมดาและเกียร์อัตโนมัติ), 1.9 High 4x4 (เฉพาะเกียร์อัตโนมัติ) และ 3.0 High Plus 4x4 (เฉพาะเกียร์อัตโนมัติ)
ฟิลิปปินส์.
บีที-50 รุ่นที่สามเปิดตัวในวันที่ 17 พฤศจิกายน ค.ศ. 2021 มีสองรุ่นย่อยคือ 4x2 Standard (เกียร์ธรรมดา 6 สปีดและเกียร์อัตโนมัติ) และ 4x4 Premium (เฉพาะเกียร์อัตโนมัติ ทุกรุ่นย่อยใช้เครื่องยนต์ 3.0 ลิตร รหัส 4JJ3-TCX
รุ่นปรับโฉมเปิดตัวในประเทศฟิลิปปินส์เมื่อ 23 เมษายน ค.ศ. 2025 โดยมีสองรุ่นย่อยคือ 4x2 และ 4x4 แพนโกลิน (Pangolin)
ประเทศไทย.
บีที-50 รุ่นที่สามเปิดตัวในประเทศไทยเมื่อ 21 มกราคม ค.ศ. 2021 โดยมีทั้งหมด 5 รุ่นย่อย ได้แก่ C, S, S Hi-Racer, SP Hi-Racer และ SP ในประเทศไทย มีตัวถังให้เลือกทั้งแบบตอนเดียว ตอนครึ่ง และสี่ประตู และมีเครื่องยนต์ดีเซลเทอร์โบให้เลือก 2 ขนาด คือ 1.9 และ 3.0 ลิตร
รุ่นปรับโฉมเปิดตัวในประเทศไทยในวันที่ 28 พฤศจิกายน ค.ศ. 2024 โดยมีสี่รุ่นย่อย ได้แก่ Hi-Racer 2.2 XS, Hi-Racer 2.2 XT, Hi-Racer 3.0 XTR และ 3.0 XTR
การปรับโฉม.
บีที-50 ได้รับการปรับโฉมในวันที่ 18 ตุลาคม ค.ศ. 2024 การเปลี่ยนแปลงรวมถึงส่วนหน้าที่มีการปรับปรุงใหม่พร้อมไฟหน้าและกระจังหน้าใหม่ที่คล้ายกับมาสด้า ซีเอ็กซ์-5 ไฟท้ายใหม่ โลโก้มาสด้าที่ใหญ่ขึ้นบนส่วนหน้าและฝากระโปรงท้าย กันชนหน้าและหลังที่ได้รับการปรับแต่ง ม่านอากาศในตัวสำหรับกันชนหน้าเพื่อปรับปรุงอากาศพลศาสตร์ ไฟท้ายใหม่ สีภายนอกใหม่ ภายใน มีจอแสดงผลดิจิทัลสำหรับผู้ขับขี่ขนาด 7 นิ้วใหม่ซึ่งสามารถแสดงข้อมูลออฟโรดได้ ระบบสาระบันเทิงหน้าจอสัมผัสขนาด 9 นิ้วใหม่ และการเชื่อมต่อแบบไร้สายสำหรับแอนดรอยด์ ออโต คุณสมบัติด้านความปลอดภัยได้รับการปรับปรุงและมีการเพิ่มกล้องสเตอริโอใหม่ที่ด้านหน้า